ג'ולי מושלס

ג'וּלי מוֹשֶלֶס (Julie (Julianne) Moscheles, בצ'כית: Julie Moschelesová; 21 באוגוסט 1892 – 7 בינואר 1956) הייתה ראשונת הגאוגרפים הצ'כים.
==קורות חייה ופועלה==
ג'ולי (יוליאנה) מושלס נולדה למשפחה יהודית אמידה בפראג, אז אוסטרו-הונגריה. אביה, וילהלם מושלס היה משפטן. גרמנית הייתה שפת האֵם שלה, והצ'כית – שפת סביבתה. בגלל העיוורון שבו לקתה אִמהּ גדלה ג'ולי אצל בן משפחתה, הצייר והאספרנטיסט האנגלי פליקס סטון מושלס (1833–1917), בנו של המוזיקאי איגנץ מושלס. ג'ולי מושלס התחנכה בלונדון ונסעה עם חונכיה ברחבי אירופה וצפון אפריקה, ומסעות אלה השפיעו על התפתחותה. בשהותם במרוקו פגשה בגאולוג הנורווגי הנס הנריק רוֹיש (1852–1922), שהתרשם משליטתה בשפות שונות והעסיק אותה כמתורגמנית במכון הגאולוגי באוסלו. בעבודתה בנורווגיה השיגה את ידיעותיה בשפות נורדיות ובגאומורפולוגיה של חצי האי הסקנדינבי.

ב-1912 החלה את לימודיה בגאוגרפיה ובגאולוגיה באוניברסיטת קארל פרדיננד בפראג, וב-1916 קיבלה תואר דוקטור על עבודת התזה שלה בנושא התקופה הבתר-קרחונית בסקנדינביה.
בשנים 1917–1922 הועסקה באוניברסיטה כעוזרת הוראה ומחקר, ללא שכר ראוי. ב-1918 פרסמה את מחקריה על האקלים של פראג ועל האקלים של בוסניה והרצגובינה, ואחריהם פורסמו עבודות נוספות שלה, רובן הוקדשו להיבטים שונים בגאוגרפיה של צ'כיה, מגאומורפולוגיה ועד גאוגרפיה כלכלית. למרות הישגיה במחקר קידומה באקדמיה התעכב, ויש המייחסים זאת למגדר שלה וגם למוצאה היהודי.
ב-1923 עברה מהאוניברסיטה הגרמנית בפראג, שם סבלה מהצקות של הסטודנטים הלאומנים הגרמנים, לאוניברסיטת קארל הצ'כית. ב-1934 עברה את משוכת ההביליטציה בהתמחות בגאוגרפיה אנושית, אך בעבודתה המדעית התמקדה בגאוגרפיה פיזית, בעיקר בגאומורפולוגיה. מחקריה פורסמו בכתבי-עת מדעיים בארצות הברית, בצרפת ובשוודיה.

בפרוץ מלחמת העולם השנייה נמלטה מארצהּ והגיעה לאוסטרליה, שם לימדה גאוגרפיה בפקולטה לכלכלה באוניברסיטת מלבורן וכן התפרנסה מעבודות תרגום. בשנים 1942–1944 (אחרי הכיבוש היפני של אינדונזיה) עבדה כגאוגרפית בשרות הצבא המלכותי של איי הודו המזרחיים ההולנדיים, . מושלס פעלה גם כמתנדבת בארגון הצלב האדום.

בתום המלחמה חזרה לפראג וגילתה שכל משפחתה נספו. בשנים הראשונות לשובה הייתה מובטלת ונתמכה על ידי חברתה לחיים, חוקרת הספרות ילידת דנמרק גרטה הורט . ב-1950 קיבלה משרת מרצה במחלקה לגאוגרפיה באוניברסיטת קארל בפראג.
בדבריו בינואר ב-1953 בפני מועצת הפקולטה לגאולוגיה ולגאוגרפיה באוניברסיטת קארל, שבעקבותיהם הומלץ על העלאתה לדרגת פרופסור-חבר, הכריז פרופ' ז'רומיר קורצ'ק : .

עישון כבד תרם למותה בגיל 63 ממחלת הסרטן בפראג ב-1954.

==קישורים חיצוניים==
* על [https://www.natur.cuni.cz/geografie/knihovna/otcove-zakladatele-geografie/julie-moschelesova ג'ולי מושלסובה] באתר אוניברסיטת קארל בפראג 
* [https://www.geni.com/people/Juliane-Moscheles/6000000013008549310 Dr. phil. Juliane Moscheles] באתר Geni.com 
* "[https://plus-rozhlas-cz.translate.goog/zeny-tri-republik-julie-moschelesova-zakladatelka-ceske-geografie-7577993? נשים של שלוש רפובליקות: ג'ולי מושלסובה, מייסדת מדע הגאוגרפיה בצ'כיה]", תשדיר בהפקת תאגיד השידור הציבורי הצ'כי, 31 ביולי 2018 
* "[https://www.natur.cuni.cz/geografie/knihovna/otcove-zakladatele-geografie/julie-moschelesova האבות המייסדים של הגאוגרפיה הצ'כית: ג'ולי מושלסובה]", באתר ספריית המחלקה לגאוגרפיה, אוניברסיטת קארל בפראג 
* "[https://iforum.cuni.cz/IFORUM-14184.html ג'ולי מושלס, מרצה לגאוגרפיה בקיימברידג']", iFOROM (עיתון אוניברסיטת קארל בפראג), 4 במרץ 2014 

==הערות שוליים==

קטגוריה:גאוגרפים יהודים
קטגוריה:גאוגרפיות
קטגוריה:גאולוגיות
קטגוריה:מדעניות המאה ה-20
קטגוריה:בוגרי אוניברסיטת קארל בפראג
קטגוריה:סגל אוניברסיטת קארל בפראג
קטגוריה:יהודים צ'כים
קטגוריה:ילידות 1892
קטגוריה:נפטרות ב-1956